༄༅། ། ཨོྃ་ གྲུབ་པའི་རིག་འཛིན་བླ་མ་ལྷ་ཡི་བཀའ། ། ཇི་བཞིན་སྣོད་བཅུད་
དགེ་མཚན་སྤེལ་བའི་ལྷ། ། ལྷུན་ཆགས་རྫ་དཀར་མཐོན་པོར་གནས་བཅས་པའི། །
- 319 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
དགྲ་ལྷ་འདོད་དགུའི་དཔལ་འབར་འཁོར་དང་བཅས། ། དམ་ཚིག་དབང་གིས་མ་
ཐོགས་འདིར་གཤེགས་ལ། ། དགྱེས་བཞིན་མཆོད་གཏོཪ་སྤྱན་གཟིགས་ཚོགས་རྣམས་
བཞེས། ། སྨན་ཤིང་དུད་པས་མནོལ་གྲིབ་མ་ལུས་བསང༌། ། དབང་བོ་ཚིམ་ཞིང་མཐུ་
སྟོབས་རྒྱས་གྱུར་ཅིག ། དྲག་རྩལ་དཔུང་གིས་དགྲ་སྡེ་ཟིལ་གནོན་ཅིང་། ། གཉན་
བཙན་སྟོང་སྡེའི་ཁ་ལོ་བསྒྱུར་བ་ཁྱོད། ། རྣམ་ཀུན་མཆོག་གསུམ་བསྟན་ལ་སྲི་ཞུ་
དང་། ། སྦྱིན་བདག་མི་ནོར་དར་རྒྱས་འཕྲིན་ལས་མཛོད། ། གནོད་ཅིང་འཚེ་བའི་
བར་གཅོད་ཀུན་ཞི་ཞིང་། ། ལུགས་གཉིས་དཔལ་འབྱོར་ཡར་ངོའི་ཟླ་བཞིན་རྒྱས། །
ནམ་ཡང་འབྲལ་མེད་མགོན་དང་སྐྱབས་མཛོད་ལ། ། རྣམ་ཀུན་བསམ་དོན་འགྲུབ་
པའི་གྲོགས་མཛོད་ཅིག ། ཅེས་པ་འདི་ནི་དད་ལྡན་དགེ་སློང་བློ་བཟང་ཆོས་འཛིན་ནས་བསྐུལ་
ངོར། ༧ རོང་ཆེན་སྤྲུལ་མིང་བས་སྦྱར་བའོ། །